b'\n_START_ARTICLE_\nAleksander Konjajev\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1936 na agronomsko-gozdarski fakulteti v Zagrebu in tu 1958 tudi doktoriral. Specializacijo iz mlekarskotehnolo\xc5\xa1ke mikrobiologije je v letih 1937-1939 opravil na Agronomskem in\xc5\xa1titutu v Parizu. Kot strokovnjak za mlekarstvo je v letih 1939\xe2\x88\x921948 slu\xc5\xbeboval v raznih krajih Jugoslavije (\xc5\xa0kofja Loka, Beograd, Kranj). Leta 1948 je bil izvoljen za izrednega, 1962 pa rednega profesorja na biotehni\xc5\xa1ki fakulteti v Ljubljani (BF). V letih 1962\xe2\x88\x921979 je bil predstojnik Katedre za mikrobiologijo in predstojnik agronomskega oddelka BF ter v letih 1966-1970 dekan in prodekan BF. V mlekarsko mikrobiologijo je vpeljal nove metode. Bil je predsednik zveze biolo\xc5\xa1kih znanstvenih dru\xc5\xa1tev Jugoslavije in jugoslovanskega dru\xc5\xa1tva za prou\xc4\x8devanje tal. Objavil je ve\xc4\x8d kot 30 znanstvenih in strokovnih \xc4\x8dlankov ter knjig.  1988 je prejel \xc4\x8dastni naslov zaslu\xc5\xbeni profesor Univerze v Ljubljani._NEWLINE_Bil je poro\xc4\x8den s pediatrinjo Zoro Konjajev.'